A Asociación veciñal do Saviñao solicita información sobre o futuro da oficina de Correos de Escairón.

Dados os rumores de que esta oficina vai pechar próximamente, despois da inminente xubilación do seu Director, desexamos verificar esta noticia, que, caso de ser certa, supoñería para a poboación do noso concello ter que desprazarse a Monforte ou a Chantada para realizar operacións tan cotiás como necesarias.

Queremos facer fincapé en que o Concello do Saviñao ten unha extensión de 200 km cadrados, 31 parroquias e unha dispersión importante dos núcleos de poboación.

Lembramos que oficina de Correos é un servizo público fundamental para a nosa zona, máxime neste momento, en que a sociedade rural está pasando por unha situación crítica, que ameaza a supervivencia do noso modo de vida.

Na espera dunha resposta que atenda ás razóns expostas, despídome de vostede.

Violeta Pérez Figueroa

Vogal da Asociación veciñal do Saviñao.